Flegmaatilise ja koleerilise lapse vahel on selge erinevus. Flegmaatiline laps on osavõtmatu ja sisemiselt pole ta eriti tegevuses. Nüüd püüdke teie õpetajatena äratada oma sisemuses suurt osavõtlikkust sellise lapse  jaoks, et huvituda lapse igast liigutusest. Võimalusi selleks on alati. Kui leitakse ligipääs tema osavõtmatusele, siis võib flegmaatiline laps muutuda väga huvitavaks. Kuid ärge seda huvi välja näidake, vaid püüdke näida osavõtmatu. Püüdke oma olemus kahestada. Sisemiselt olge väga osavõtlikud, väliselt olge nii, et ta näeb oma olemuse peegeldust. Siis saate kasvatuslikult mõjuda.